બ્લુ ઓશનની વિભાવના ભલે નવી હોય, પણ એનું વર્તમાનમાં કોઈ અસ્તિત્વ નથી હોતું. દરેક વ્યવસાયનો ભૂતકાળ અને ભવિષ્ય બન્ને હોય છે. તમે સદીઓ પહેલાંનો ઇતિહાસ તપાસશો તો ખ્યાલ આવશે કે અત્યારે જે ઇન્ડસ્ટ્રી અસ્તિત્વમાં છે એમાંથી જ ભાગ્યે જ કોઈનું ત્યારે અસ્તિત્વ હતું. હાલમાં ઑટોમોબાઇલ, મ્યુઝિક રેકૉર્ડિંગ, એવિયેશન, પેટ્રોકેમિકલ્સ, હેલ્થકૅર અને મૅનેજમેન્ટ કન્સલ્ટન્ટ જેવી ઇન્ડસ્ટ્રીની ગણતરી પાયાની ઇન્ડસ્ટ્રી તરીકે થાય છે, પણ એકાદ સદી પહેલાં એનું બિલકુલ અસ્તિત્વ નહોતું અને જો કદાચ હતું તો અત્યંત પ્રારંભિક કક્ષાનું હતું. હજી ત્રણ દાયકા પહેલાંની જ વાત કરીએ તો ત્યારે અત્યારે હૉટ ગણાતી મ્યુચ્યુઅલ ફન્ડ્સ, સેલફોન, ગૅસ-ફાયર્ડ ઇલેક્ટિÿક પ્લાન્ટ, બાયોટેક્નૉલૉજી, ડિસ્કાઉન્ટ રીટેલ, એક્સપ્રેસ ડિલિવરી અને કૉફી-બાર જેવી ઇન્ડસ્ટ્રીનું નામ પણ કોઈએ નહોતું સાંભળ્યું.